| Akmenalių senosios kapinės |
| --- |
| Kapinių vaizdas iš rytų pusės, nuo kelio Vaineikiai–Grušlaukė |
| 

Akmenalių senosios kapinėsAkmenalių senosios kapinės

 |
| Koordinatės  | 

|  |
| --- |
| 56°01′58″š. pl. 21°22′33″r. ilg.﻿ / ﻿56.032718°š. pl. 21.375862°r. ilg.﻿ / 56.032718; 21.375862Koordinatės: 56°01′58″š. pl. 21°22′33″r. ilg.﻿ / ﻿56.032718°š. pl. 21.375862°r. ilg.﻿ / 56.032718; 21.375862 |

 |
| Vieta | Kretingos rajono savivaldybė |
| Seniūnija | Darbėnų seniūnija |
| Plotas | 0,03 ha |
| Naudotas | XVI-XIX a. |
| Žvalgytas | 1991, 1995, 2005 |

**Akmenalių senosios kapinės**, vad. *Marų kapeliais, Markapiais, Senkapiais* (valstybės saugoma kultūros vertybė: unikalus kodas - 24198; senas registro kodas - L532) – neveikiančios kapinės centrinėje Kretingos rajono savivaldybės teritorijos dalyje, Akmenalėse (Darbėnų seniūnija), 80 m į šiaurės vakarus nuo kelio Vaineikiai–Grūšlaukė. 

Akmenalių kapinių II koplytėlė

Vieta
-----

Įrengtos Akmenos dešiniojo kranto aukštumos viršūnėje, ovalo plano, pailgos šiaurės vakarų – pietryčių kryptimi, apjuostos statinių tvora. Laidojimo žymių nesimato. Pakraščiuose ir viduryje auga pavieniai medžiai. 

Rytų pusėje stovi 3 medinės, stačiakampės stačiasienės koplytėlės. Viena – su dvišlaičiu, kita – kryžmišku, trečia – kupolo pavidalo stogeliu, kurie paremti ant profiliuotų kolonėlių. Koplytėlių viduje yra šventųjų skulptūrėlės ir religinio turinio paveikslėliai.

Teritorijos plotas – 0,03 ha, perimetras – 66 m.

Istorija
--------

Veikė XVI-XIX a. Vadinamos Markapiais, Marų kapeliais, Senkapiais. Jose laidoti Akmenalių bajorkaimio gyventojai. 

Pasakojama, kad kapinėse vaidendavosi: vaikščiodavo ugnelės, pasirodydavo šmėklos. Šv. Morkaus, Kryžiaus dienomis ir Šeštinių vakare gyventojai rinkdavosi kapinėse prie koplytėlių pasimelsti už mirusiuosius.

Kapinėse stovėjo keli ąžuoliniai kryžiai, statyti 1814, 1885, 1915 ir 1920 m. 1937, 1943 ir 1995 m. pastatytos 3 koplytėlės (pirmųjų dviejų autorius – Juozas Galdikas). 

Pirmoji koplytėlė su Šv. Barboros, Šv. Onos ir Kristaus skulptūromis ir antroji koplytėlė su Marijos skulptūra (autorius Juozapas Paulauskas) 1971 m. paskelbtos vietinės reikšmės dailės paminklais, įrašytos į kultūros vertybių registrą. Šv. Barboros ir Šv. Onos skulptūroms pradingus, jų vieton buvo pastatyta nežinomo meistro Marijos skulptūra. 2008 m. Darbėnų seniūnijos rūpesčiu registrinės koplytėlės atnaujintos. 

Kapinės 1972-1984 m. buvo vietinės reikšmės archeologijos paminklas AV490. 1997 m. įrašytos į Lietuvos Respublikos kultūros vertybių registro laidojimo vietų sąrašą (L532), 2005 m. pripažintos valstybės saugomu kultūros paveldo objektu.

Nuotraukos
----------

* Akmenalių kapinių I koplytėlė (autorius J. Galdikas, 1943 m.)Akmenalių kapinių I koplytėlė (autorius J. Galdikas, 1943 m.)
* Marijos skulptūra (autorius nežinomas, XIX a. pab.)Marijos skulptūra (autorius nežinomas, XIX a. pab.)
* Marijos skulptūra (autorius J. Paulauskas, 1937 m.)Marijos skulptūra (autorius J. Paulauskas, 1937 m.)
* Kristaus skulptūra (autorius nežinomas, XIX a. pab.)Kristaus skulptūra (autorius nežinomas, XIX a. pab.)

Šaltiniai
---------

1. ↑  Julius Kanarskas. Akmenalių k. kapinės (Darbėnų apyl. Kretingos raj.) // Kretingos muziejaus mokslinis archyvas. - F. 4, b. 264
2. ↑  Kultūros vertybių registras: Koplytėlė su Šv. Barboros, Šv. Onos ir Kristaus skulptūromis Archyvuota kopija 2021-09-22 iš Wayback Machine projekto.
3. ↑  Kultūros vertybių registras: Koplytėlė su Marijos skulptūra Archyvuota kopija 2021-09-22 iš Wayback Machine projekto.
4. ↑  Lietuvos TSR kultūros paminklų sąrašas. - Vilnius, 1973
5. ↑  Valstybės žinios. - 1998, vasario 7. - Nr. 14. - P. 59
6. ↑  Dėl nekilnojamųjų kultūros vertybių pripažinimo saugomomis, 2005-04-29

* Lietuvos TSR kultūros paminklų sąrašas. - Vilnius, 1973. - P. 660.

Nuorodos
--------

* Kultūros vertybių registras: Akmenalių k. senosios kapinės[neveikianti nuoroda]